Κλάουντιο Καστανιόλι

Ο Κλάουντιο Καστανιόλι (γεν. 27 Δεκεμβρίου 1980) είναι Ελβετός επαγγελματίας παλαιστής. Έχει συμβόλαιο με την εταιρία πάλης WWE και εμφανίζεται με το ψευδώνυμο "Σεζάρο".

Είναι πιο γνωστός, με το αληθινό του όνομα, σε άλλες εταιρίες όπως το Chikara, Ring of Honor, Pro Wrestling Guerrilla και στην Ιαπωνία το Pro Wrestling Noah.

Καριέρα

Σε ανεξάρτητες εταιρείες 
Ο Καστανιόλι είναι πετυχημένος παλαιστής σε ομαδικό επίπεδο, αφού έχει κερδίσει αρκετά ομαδικά πρωταθλήματα μαζί με τον Κρις Χίροου. Μαζί έγιναν γνωστοί ως Kings of Wrestling (ελλ: Βασιλιάδες της πάλης). Επίσης, ο Καστανιόλι μαζί με τον συμπατριώτη του, Άρες, έχουν κερδίσει οκτώ φορές ομαδικούς τίτλους σε διάφορες εταιρείες πάλης. Το 2010, οι αναγνώστες του Wrestling Observer Newsletter ψήφισαν τους Καστανιόλι και Χίροου ως την καλύτερη ομάδα της χρονιάς.

Σε ατομικό επίπεδο, έχει κατακτήσει τίτλους, με σημαντικότερο το Παγκόσμιο Πρωτάθλημα PGW. Στις ανεξάρτητες εταιρείες της Αμερικής, ο Καστανιόλι τόνιζε την ευρωπαϊκή του καταγωγή σε ρόλους που υποδυόταν, λέγοντας πως γι' αυτό έχει ανώτερη νοημοσύνη και γνώση της μόδας.

Στο WWE 
Τον Σεπτέμβριο του 2011 υπέγραψε συμβόλαιο με το WWE. Αφού προετοιμάστηκε στο θυγατρικό FCW, εμφανίστηκε στο WWE SmackDown ως "Αντόνιο Σεζάρο" με ρόλο αντιπαθή προς το κοινό τον Απρίλιο του 2012. Τον Αύγουστο κατέκτησε το Πρωτάθλημα Ηνωμένων Πολιτειών και το κράτησε για οκτώ μήνες. Τον Ιούνιο του 2013, απέκτησε τον ρόλο του Αμερικάνου εθνικιστή, έχοντας τον Ζεμπ Κόλτερ ως μάνατζερ του. Τους επόμενους μήνες ήταν σε ομάδα με τον Τζακ Σουάγκερ με τον Κόλτερ ως μάνατζερ, ενώ τον Φεβρουάριο του 2014 άλλαξε ψευδώνυμο και συνέχισε να εμφανίζεται ως "Σεζάρο".

Τελειωτικές Κινήσεις
 Neutralizer
 Very European Uppercut/Swiss Death
 Sharpshooter

Χαρακτηριστικές Κινήσεις 
 Cesaro Swing
 Big Boot
 Match Killer
 Diving uppercut
 Springboard uppercut
 Headbutt
 Gutwrench suplex

Ψευδώνυμα 
 "The Most Money Making Man" (Ο πιο παραγωγικός)
 "Very European" (Πολύ Ευρωπαίος)

Παραπομπές

Πηγές 
 Προφίλ στο WWE.com
 Προφίλ στο OWoW.com

Ελβετοί παλαιστές
Επαγγελματίες Παλαιστές
Επαγγελματίες Παλαιστές του WWE